ประกาศการนิคมอุตสาหกรรมแห่งประเทศไทยประกาศการนิคมอุตสาหกรรมแห่งประเทศไทยที่ ๔๕/๒๕๔๑เรื่องหลักเกณฑ์ทั่วไปในการระบายน้ำทิ้งจากโรงงานอุตสาหกรรมในนิคมอุตสาหกรรม อาศัยอำนาจตามความในมาตรา ๑๐ (๔) และมาตรา ๔๒แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒เพื่อให้การระบายน้ำทิ้งจากโรงงานอุตสาหกรรมในนิคมอุตสาหกรรมเป็นไปอย่างถูกต้องและเหมาะสมการนิคมอุตสาหกรรมแห่งประเทศไทย จึงเห็นควรประกาศกำหนดหลักเกณฑ์ทั่วไปในการระบายน้ำทิ้งจากโรงงานอุตสาหกรรมในนิคมอุตสาหกรรมดังต่อไปนี้ข้อ ๑ให้ยกเลิกประกาศการนิคมอุตสาหกรรมแห่งประเทศไทย ที่ ๑๓/๒๕๓๐ เรื่องหลักเกณฑ์ทั่วไปในการระบายน้ำเสียลงสู่ระบบกำจัดน้ำเสียส่วนกลางข้อ ๒ในประกาศนี้น้ำทิ้ง หมายถึงน้ำที่ผ่านการใช้แล้วทุกชนิดที่เกิดจากการประกอบกิจการโรงงานอุตสาหกรรมและกิจกรรมอื่นๆ ในโรงงานอุตสาหกรรม และให้หมายความรวมถึงน้ำทิ้งจากการใช้นำของคนงานผู้ประกอบการ หมายถึงผู้ซึ่งได้รับอนุญาตให้ประกอบอุตสาหกรรมในนิคมอุตสาหกรรมข้อ ๓การระบายน้ำทิ้ง ผู้ประกอบการทุกราย ยกเว้นผู้ประกอบการในนิคมอุตสาหกรรมบางชัน,นิคมอุตสาหกรรมผาแดง และนิคมอุตสาหกรรมมาบตาพุดเฉพาะที่การนิคมอุตสาหกรรมแห่งประเทศไทยอนุญาตให้ระบายน้ำทิ้งลงสู่แหล่งน้ำสาธารณะโดยตรงจะต้องก่อสร้างระบบระบายน้ำทิ้งเพื่อระบายน้ำทิ้งทุกส่วนลงสู่ท่อน้ำทิ้งส่วนกลางของนิคมอุตสาหกรรมโดยมีหลักเกณฑ์ดังนี้๓.๑ น้ำทิ้งที่ระบายออกจะต้องมีความเร็วเพียงพอที่จะพัดพาสิ่งปฏิกูลให้ไหลลงท่อระบายน้ำทิ้งส่วนกลางโดยไม่ตกค้าง๓.๒ ระบบระบายน้ำทิ้งต้องเป็นระบบท่อปิดและไม่ส่งกลิ่นเหม็น๓.๓ ระบบระบายน้ำทิ้งจะต้องแยกจากระบบระบายน้ำฝนโดยเด็ดขาด ทั้งนี้ เพื่อป้องกันมิให้น้ำฝนไหลลงท่อน้ำทิ้งส่วนกลางและต้องป้องกันไม่ให้น้ำทิ้งไหลลงสู่ระบบระบายน้ำฝนของนิคมอุตสาหกรรมโดยเด็ดขาด๓.๔ จะต้องมีบ่อตรวจระบาย (MANHOLE) อย่างน้อย ๑ บ่อภายในโรงงานก่อนที่จะปล่อยน้ำทิ้งลงท่อน้ำทิ้งส่วนกลาง ทั้งนี้เพื่อใช้ประโยชน์สำหรับเก็บตัวอย่างน้ำทิ้งมาวิเคราะห์คุณภาพน้ำทิ้ง๓.๕ ในกรณีที่น้ำทิ้งมีคุณลักษณะเปลี่ยนแปลงมากในช่วงเวลาหนึ่งจะต้องมีบ่อเก็บกักขนาดเหมาะสมพอที่จะปรับคุณลักษณะของน้ำทิ้งให้คงที่ก่อนระบายลงสู่ท่อระบายน้ำทิ้งส่วนกลาง๓.๖ จะต้องมีประตูน้ำปิด - เปิดก่อนที่จะระบายน้ำทิ้งลงท่อระบายน้ำทิ้งส่วนกลาง๓.๗ การต่อท่อน้ำทิ้งจากโรงงานเข้ากับท่อระบายน้ำทิ้งส่วนกลางจะต้องเชื่อมรอยต่อให้สนิทเพื่อป้องกันการซึมเข้า - ออก และจะต้องต่อลงที่ตำแหน่งบ่อตรวจระบาย(MANHOLE) ที่การนิคมอุตสาหกรรมแห่งประเทศไทยได้จัดเตรียมไว้ให้แล้วข้อ ๔กำหนดมาตรฐานคุณภาพน้ำทิ้งจากโรงงานอุตสาหกรรมในนิคมอุตสาหกรรมเป็นไปดังตารางแนบท้ายประกาศนี้และห้ามระบายสารที่มีผลต่อการระบายและการบำบัดน้ำทิ้งลงสู่ท่อระบายน้ำทิ้งส่วนกลางและแหล่งน้ำสาธารณะเช่น- สารที่มีความหนืดสูง- สารที่จับหรือตกตะกอนในท่อระบายทำให้อุดตัน- ตะกอนแคลเซี่ยมคาร์ไบด์ (Calcium Carbide Sludge)- สารตัวทำละลาย (Solvent) เป็นต้นข้อ ๕การตรวจสอบค่ามาตรฐานคุณภาพน้ำทิ้งจากโรงงานอุตสาหกรรมตามข้อ ๔ให้ดำเนินการดังต่อไปนี้(๑) การตรวจสอบค่าบีโอดี(Biochemical Oxygen Demand, BOD5)ให้ใช้วิธีอะไซด์ โมดิฟิเคชั่น (Azide Modification) ที่อุณหภูมิ ๒๐ องศาเซลเซียสเป็นเวลา ๕ วัน ติดต่อกัน หรือวิธีการอื่นที่กระทรวงวิทยาศาสตร์เทคโนโลยีและสิ่งแวดล้อม หรือกระทรวงอุตสาหกรรม ให้ความเห็นชอบ(๒) การตรวจสอบค่าซีโอดี (Chemical Oxygen Demand, COD)ให้ใช้วิธีย่อยสลาย โดยโปตัสเซียม ไดโครเมต (Potassium Dichromate Digestion)(๓) การตรวจสอบค่าสารแขวนลอย (Suspended Solids, SS)ให้ใช้วิธีการกรองผ่านกระดาษกรองใยแก้ว (Glass Fibre Filter Disc)(๔) การตรวจสอบค่า ทีดีเอส (TDS หรือ Total DissolvedSolids) ให้ใช้วิธีการระเหยแห้ง ระหว่างอุณหภูมิ ๑๐๓ องศาเซลเซียส ถึงอุณหภูมิ ๑๐๕องศาเซลเซียส ในเวลา ๑ ชั่วโมง(๕) การตรวจสอบค่าทีเคเอ็น(TKN หรือ Total KjeldahlNitrogen) ให้ใช้วิธีเจลดาห์ล (Kjeldahl)(๖) การตรวจสอบค่าความเป็นกรดและด่าง (pH) ของน้ำทิ้งให้ใช้เครื่องวัดความเป็นกรดและด่างของน้ำ (pH Meter)(๗) การตรวจสอบค่าโลหะหนัก ให้ใช้วิธีการดังนี้๗.๑ การตรวจสอบค่าโครเมียม (Cr) ทองแดง (Cu) แคดเมียม (Cd) แบเรียมตะกั่ว (Pb) นิกเกิล (Ni), แมงกานีส (Mn) และเงิน (Ag)ให้ใช้วิธีอะตอมมิคแอบซอฟชั่น สเปคโตร์โฟโตเมตตรี (Atomic AbsorptionSpectrophotometry) ชนิดไดเร็คแอสไพเรชั่น(Direct Aspiration) หรือวิธีพลาสม่าอีมิสชั่น สเปคโตร์สโคปี (Plasma Emission Spectroscopy) ชนิดอินดักทีฟลี คัพเพิลพลาสม่า (Inductively Coupled Plasma : ICP)๗.๒ การตรวจสอบค่าอาร์เซนิค (As) และเซเลเนียม (Se)ให้ใช้วิธีอะตอมมิคแอบซอฟชั่น สเปคโตร์โฟโตเมตตรี (Atomic AbsorptionSpectrophotometry) ชนิดไฮไดรด์เจนเนอเรชั่น (Hydride Generation) หรือวิธีพลาสม่า อีมิสชั่น สเปคโตร์สโคปี(Plasma Emission Spectroscopy) ชนิดอินดักทีฟลีคัพเพิล พลาสม่า (Inductively Coupled Plasma : ICP)๗.๓ การตรวจสอบค่าปรอท (Hg) ให้ใช้วิธีอะตอมมิคแอบซอฟชั่น โคลด์เวเปอร์เทคนิค (Atomic absorption Cold Vapour Technique)(๘) การตรวจสอบเหล็กทั้งหมด (Total Iron)ให้ใช้วิธีอะตอมมิคแอบซอฟชั่น สเปคโตร์โฟโตเมตตรี (Atomic AbsorptionSpectrophotometry) ชนิดไดเร็คแอสไพเรชั่น (Direct Aspiration) หรือวิธีพลาสม่าอีมิสชั่น สเปคโตร์สโคปี (Plasma Emission Spectroscopy) ชนิดวิธี อินดักทีฟลี คัพเพิลพลาสม่า (Inductively coupled Plasma : ICP)(๙) การตรวจสอบค่าฟลูออไรด์ (Fluoride)ให้ใช้วิธีการเทียบสี (Spectrophotometry)(๑๐) การตรวจสอบค่าซัลไฟด์ (Sulphide) ให้ใช้วิธีการไตเตรท(Titrate)(๑๑) การตรวจสอบค่าไซยาไนด์ (Cyanide)ให้ใช้วิธีกลั่นและตามด้วยวิธีไพริดีน บาร์บิทู ริคแอซิค (Pyridine - BarbituricAcid)(๑๒) การตรวจสอบค่าฟอร์มาลดีไฮด์ (Formaldehyde)ให้ใช้วิธีเทียบสี (Spectrophotometry)(๑๓) การตรวจสอบค่าสารประกอบฟีนอล (Phenols Compound)ให้ใช้วิธีกลั่น และตามด้วยวิธี ๔ - อะมิโนแอนติไพริน (Distillation, 4 - Aminoantipyrine)(๑๔) การตรวจสอบค่าคลอรีนอิสระ (Free Chlorine)ให้ใช้วิธีไอโอโดเมตริค (Iodometric Method)(๑๕) การตรวจสอบค่าคลอไรด์คิดเทียบเป็น คลอรีน (Chloride asCl2) ให้ใช้วิธีการไตเตรท (Titrate)(๑๖) การตรวจสอบค่าสารที่ใช้ป้องกันหรือกำจัดศัตรูพืชหรือสัตว์(Pesticide) ให้ใช้วิธีก๊าซโครมาโตกราฟี (Gas - Chromatography)(๑๗) การตรวจสอบอุณหภูมิ (Temperature) ของน้ำให้ใช้เครื่องวัดอุณหภูมิวัดขณะทำการเก็บตัวอย่างน้ำ(๑๘) การตรวจสอบค่าน้ำมันและไขมัน (Oil and grease)ให้ใช้วิธีสกัดด้วยตัวทำละลาย แล้วแยกหาน้ำหนักของน้ำมันและไขมัน(๑๙) การตรวจสอบสารกัมมันตรังสี (Radioactive compound)ให้ใช้วิธีการตาม Standard Methods for the Examination of Water and Wastewater ซึ่งAmerican Public Health Assoctation, American Water Work Association และ Water EnvironmentFederation ของสหรัฐอเมริกา ร่วมกันกำหนดไว้ข้อ ๖การตรวจสอบค่ามาตรฐานคุณภาพน้ำทิ้งจากโรงานอุตสาหกรรมตามข้อ ๕จะต้องเป็นไปตามคู่มือวิเคราะห์น้ำและน้ำทิ้ง ของสมาคมวิศวกรสิ่งแวดล้อมแห่งประเทศไทยหรือ Standard Methods for the Examination of Water and Wastewater ซึ่ง AmericanPublic Health Association, American Water Work Association และ Water EnvironmentFederation ของสหรัฐอเมริกา ร่วมกันกำหนดไว้หากคุณภาพน้ำทิ้งจากโรงงานอุตสาหกรรมรายใดมากกว่ามาตรฐานที่การนิคมอุตสาหกรรมแห่งประเทศไทยกำหนดไว้ในข้อ ๔ แห่งประกาศฉบับนี้ จะต้องจัดให้มีระบบบำบัดน้ำทิ้งเบื้องต้นก่อนระบายน้ำทิ้งนั้นลงสู่ระบบบำบัดน้ำทิ้งส่วนกลางในกรณีที่มีปัญหา ในการดำเนินการตามประกาศนี้ให้ผู้ว่าการการนิคมอุตสาหกรรมแห่งประเทศไทย เป็นผู้วินิจฉัยชี้ขาดบรรดาประกาศ หรือคำสั่งอื่นใดของการนิคมอุตสาหกรรมแห่งประเทศไทยในส่วนที่ได้กำหนดไว้แล้วในประกาศฉบับนี้หรือซึ่งขัดหรือแย้งกับประกาศฉบับนี้ให้ใช้ประกาศฉบับนี้แทนทั้งนี้ ตั้งแต่วันที่ ๑ มกราคม ๒๕๔๒ เป็นต้นไป[๑]ประกาศ ณ วันที่ ๑๑ พฤศจิกายน พ.ศ. ๒๕๔๑สมเจตน์ ทิณพงษ์ผู้ว่าการการนิคมอุตสาหกรรมแห่งประเทศไทย[เอกสารแนบท้าย]๑. ตารางแนบท้ายประกาศการนิคมอุตสาหกรรมแห่งประเทศไทยที่ ๔๕/๒๕๔๑ เรื่องหลักเกณฑ์ทั่วไปในการระบายน้ำทิ้งจากโรงงานอุตสาหกรรมในนิคมอุตสาหกรรมมาตรฐานคุณภาพน้ำทิ้งจากโรงงานอุตสาหกรรมในนิคมอุตสาหกรรม (หน่วย มิลลิกรัม/ลิตร)(ดูข้อมูลจากภาพกฎหมาย)วิภา/ปรับปรุง๒๒ มีนาคม ๒๕๕๙[๑] ราชกิจจานุเบกษาเล่ม ๑๑๖/ตอนพิเศษ ๑๑ ง/หน้า ๓/๑๐ กุมภาพันธ์ ๒๕๔๒